Temeljem čl. 75. Zakona o sportu (N.N. broj 141/22), čl. 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, Zajednice sporta Dubrovačko-neretvanske županije objavljuje

**Javni poziv**

**za sufinanciranje godišnjeg programa udruga u sportu Dubrovačko-neretvanske županije za 2024. godinu**

I.

U Proračunu Dubrovačko-neretvanske županije za 2024. godinu osigurat će se sredstva za financijsku potporu programa gradskih i općinskih sportskih zajednica, granskih sportskih saveza kao i sportskih klubova namijenjenih zadovoljavanju javnih potreba u sportu definiranih prioritetima utvrđenima od strane Povjerenstva Zajednice športa Dubrovačko-neretvanske županije.

Predviđeni iznos ukupnih sredstava koji će biti na raspolaganju u proračunu Dubrovačko-neretvanske županije za sufinanciranje javnih potreba u sporta u 2024. godini je 295.000 eura. Putem ovog javnog poziva sportskim udrugama dodijelit će se iznos od 110.000 € i to:

* za provedbu aktivnosti ...............................................................................**55.000 €**
* za manifestacije od značaja za županiju ....................................................**20.000 €**
* za vrhunski sport: .......................................................................................**35.000 €**

II.

Na ovaj javni poziv mogu se javiti sve udruge koje djeluju na području Dubrovačko-neretvanske županije čiji su ciljevi i djelatnost usmjereni ka zadovoljenju javnih potreba u sportu a koje su ispunile sve obveze prema Zajednici športa Dubrovačko-neretvanske županije te kojima temeljna svrha nije stjecanje dobiti i čije aktivnosti Zajednica ne ocijeni kao gospodarsku djelatnost u sportu, što je podrobnije određeno u Uputama za prijavitelje.

Udruge koje se javljaju na ovaj javni poziv moraju biti upisane u Registar udruga, Registar sportskih djelatnosti, moraju imati RNO broj, dostaviti dokaz o tome da su uskladile svoje statute s odredbama Zakona o udrugama i podnijele zahtjev Upravnom tijelu Županije koji vodi Registar udruga za izmjenu podataka u Registru udruga te moraju ispunjavati i sve druge uvjete propisane natječajem, odnosno Uputama za prijavitelje.

III.

Financijska sredstva koja se mogu prijaviti i ugovoriti po pojedinom programu iznose:

* za provedbu aktivnosti od 200 € do 6.000 €
* za manifestacije od značaja za županiju od 500 € do 4.000 €
* za vrhunski sport od 1.000 € do 35.000 €

IV.

Svaka udruga može prijaviti i ugovoriti više programa u okviru ovog Poziva, na razdoblje provedbe do 12 mjeseci.

Prijave se podnose na posebnim obrascima i to:

*- Programi sporta:*

- Obrazac PP 1 - Prijava programa

- Obrazac PP 2 - Proračun programa

*- Sportske manifestacije:*

- Obrazac PM 1 - Prijava manifestacije

- Obrazac PM 2 - Proračun manifestacije

*- Programi vrhunskog sporta:*

- Obrazac PPVS 1 - Prijava programa za vrhunski sport

- Obrazac PPVS 2 - Proračun programa za vrhunski sport

koji se mogu preuzeti na mrežnim stranicama Zajednice športa Dubrovačko-neretvanske županije i mrežnim stranicama Dubrovačko-neretvanske županije. Uz navedene obrasce potrebno je priložiti i ostalu obveznu dokumentaciju navedenu u Uputama za prijavitelje koje čine sastavni dio ovog Poziva.

V.

S korisnicima kojima će biti odobrena financijska sredstva za programe Zajednica športa Dubrovačko-neretvanske županije sklopit će Ugovor o financiranju/sufinanciranju programa.

VI.

Rok za podnošenje prijava, neovisno kojim putem se one dostavljaju (poštom ili osobno) istječe **26. travnja 2024. godine u 13 sati.**

Procjenu pristiglih prijava, u skladu s kriterijima za financiranje programa u sportu, izvršit će Povjerenstvo Zajednice športa Dubrovačko-neretvanske županije.

VII.

Prijave koje ne udovoljavaju gore navedenim uvjetima i uvjetima određenim u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

Uz napomenu:

**„za Javni poziv za financiranje godišnjeg programa udruga u sportu Dubrovačko-neretvanske županije za 2024. godinu – NE OTVARATI“**

IX.

Sva pitanja u svezi ovog Poziva mogu se postaviti isključivo elektroničkim putem, slanjem upita na adresu elektronske pošte: zsdnz@optinet.hr.

**PREDSJEDNIK:**

**Blaž Pezo**